През септември на корабите на съединението започва епидемия от испански грип. Първите заболели са моряци на „Баия“, след което инфекцията се разпространява и на останалите бразилски кораби. В един момент на някои от корабите са болни 95% от екипажа. 103 моряка умират в похода и още 250 души умират след завръщането им в Бразилия. На 3 ноември „Баия“, три от четирите есминеца и буксира са насочени към Гибралтар за действия в Средиземно море. Корабите заедно със съпровождащия ги американски есминец „Израел“ пристигат в Гибралтар на 9 или 10 ноември, за края на войната – на 11 ноември 1918 г. в Компиенската гора е подписано съглашението за прекратяване на военните действия. В началото на 1919 г. крайцерът „Баия“ и четирите есминеца посещават английския Портсмут, след това корабите пресичат Ла Манш и на 15 февруари пристигат в Шербур, където командирът на съединението Педру Фронтин се среща с морския префект на Шербур. На 23 февруари бразилските кораби отплават за Тулон, а командирът на съединението заминава за Париж. На 25 август 1919 г. бразилското съединение е разформировано.